ΜΙΑ ΣΕΙΡΑ ΤΟΥ NETFLIX
ΤΑΟ ΣΟΥ
ΜΕΤΑ ΒΙΑΣ ΕΙΜΑΣΤΕ ΦΙΛΟΙ ΠΛΕΟΝ
ΣΥΓΓΝΩΜΗ! ΕΙΣΑΙ ΚΑΛΑ;
Πολλή φασαρία κάνεις.
Φοράω ακουστικά.
Χτυπάς δυνατά τα τύμπανα, όμως.
-Μέχρι δίπλα ακούγονται. -Καλά. Συγγνώμη.
Έχεις θυμώσει για κάτι συγκεκριμένο;
Ή κάνεις επιτέλους την επανάστασή σου;
Συνέβη κάτι;
Ο Χάρι πλακώθηκε με τον Νικ και τον Τάο.
Και φταίω εγώ.
Είμαι σχεδόν βέβαιη ότι έφταιγε ο Χάρι, κι ας μην ήμουν καν εκεί.
Τι τρέχει;
Προτού γνωρίσω τον Νικ,
ήμουν με κάποιον άλλον.
Μου άρεσε, αλλά…
μ' έκανε να νιώθω ότι του κατέστρεφα τη ζωή.
Ότι δεν ήθελε καν να υπάρχω.
Ο Νικ έχασε όλους τους φίλους του
και πλακώνεται εξαιτίας μου.
Κι απλώς νιώθω
ότι μπορεί όντως να τους καταστρέφω.
Ότι ίσως δεν θα έπρεπε να υπάρχω.
Εμένα δεν με καταστρέφεις.
Ευχαριστώ.
Να ψήσω μια πίτσα για βραδινό;
Θα βοηθήσει αυτό;
Δεν πολυπεινάω.
Ίσως φάω αργότερα.
Εντάξει.
Τάο.
Άκουσα ότι ο Χάρι αποβλήθηκε λόγω του καβγά, οπότε…
Καλό αυτό.
Δεν θέλει να σου μιλήσει, είπε.
Λοιπόν, Α' Λυκείου.
Προτού ξεκινήσουμε το μάθημα, οφείλω να σας υπενθυμίσω
ότι, αυτήν την Παρασκευή, είναι η Αθλητική Ημέρα Τρούχαμ-Χιγκς.
Να φροντίσετε να δηλώσετε όλοι συμμετοχή ως την Πέμπτη.
Να κάνουμε όλοι ακόντιο.
-Όπως πέρυσι. -Είσαι στην ομάδα ράγκμπι.
Και λοιπόν;
Όσοι είναι στην ομάδα, παίζουν ράγκμπι.
Δεν νομίζω ότι μπορούμε να λάβουμε όλοι μέρος στο ίδιο.
Γεια.
Θες να φάμε μαζί;
Δεν μπορώ.
Συγγνώμη.
Περάστε.
Τσάρλι! Πώς πάει;
Λέω να παραιτηθώ από την ομάδα.
Γιατί;
Δεν το 'χω με το ράγκμπι.
Σου φέρονται άσχημα τα αγόρια;
-Να μιλήσω σε κανέναν; -Όχι.
Εγώ το αποφάσισα.
Ο Τσάρλι;
Δεν είναι εδώ;
Δεν θα τρώγατε μαζί;
-Αποφεύγει κι εσένα; -Εγώ τον αποφεύγω.
-Γιατί; -Είμαι έξαλλος μαζί του.
Είναι φίλος μου. Ανησύχησα όταν μπήκε στην ομάδα ράγκμπι
και γίνατε φίλοι,
επειδή ήξερα ότι θα τον τραμπούκιζαν οι ηλίθιοι συμμαθητές σου.
Κι όντως το έκαναν.
Αρκετά τον προστάτευσα, ενώ ξέχασε ότι υπάρχω…
Αξίζω λίγη εκτίμηση.
Αν μου είχε πει ότι είστε μαζί…
ίσως να έπραττα διαφορετικά.
Μπορεί να ήμουν πιο διακριτικός, κι ο Χάρι να μας άφηνε ήσυχους.
Μπορεί ο Τσάρλι να αγχώνεται τόσο να σου το πει
επειδή νοιάζεται πολύ για τη γνώμη σου.
Επειδή σ' αγαπάει πολύ.
Ναι.
Να το δω και να μην το πιστέψω.
Εσένα γιατί σ' αποφεύγει;
Νομίζω πως ίσως…
του είναι δύσκολο να λέει ψέματα σε όλους για εμάς.
Δεν μου έχει θυμώσει επειδή δεν έχω εκδηλωθεί…
Ξέρει ότι δεν είμαι ακόμη έτοιμος, αλλά…
Κοίτα…
Ξέρω τον Τσάρλι από 11 χρόνων.
Έχει την τάση να πιστεύει πως, και μόνο που υπάρχει,
ενοχλεί τους υπόλοιπους.
Όντως.
Αυτήν την εντύπωση μού έδωσε κι εμένα.
Ευτυχώς για εσένα, δεν θα σε πιέσει να εκδηλωθείς.
Δεν θα σου το έλεγε ποτέ αυτό,
αλλά μάλλον δεν θέλει να είναι απλώς
ένα αγόρι που φιλάς πού και πού στα κρυφά.
Αν δεν μπορείς να είσαι κάτι περισσότερο…
κανένα πρόβλημα,
αλλά θα τον κάνει να νιώθει πάντα λίγο άσχημα για τον εαυτό του.
Να του μιλήσεις.
-Κι εσύ. -Όχι.
Σιγά μην του ξεθυμώσω από τώρα.
Να παίξεις ράγκμπι.
Αποβάλλεις τα αρνητικά συναισθήματα.
ΤΣΑΡΛΙ, ΤΙ ΤΡΕΧΕΙ; ΜΙΛΑ ΜΟΥ, ΣΕ ΠΑΡΑΚΑΛΩ
ΣΥΓΓΝΩΜΗ
ΠΛΗΚΤΡΟΛΟΓΕΙ…
ΑΘΛΗΤΙΚΗ ΗΜΕΡΑ ΤΡΟΥΧΑΜ-ΧΙΓΚΣ!
ΛΥΚΕΙΟ ΑΡΡΕΝΩΝ ΤΡΟΥΧΑΜ
Νιώθω λες κι έχουν περάσει χρόνια.
Σίγουρα θες να γυρίσεις εκεί;
Δεν είναι υποχρεωτικό.
Να πούμε ότι στραμπουλήξαμε τους αστραγάλους μας.
Και οι τρεις;
Τι θα πούμε; Ότι είχαμε κάποιο ομαδικό ατύχημα;
Μπορώ να πω ότι στραμπούληξα τον καρπό μου ή ότι χτύπησα στην πλάτη.
Όλο και κάτι θα σκεφτούμε.
Όχι.
Εγώ…
Θέλω να το κάνω.
Αθλητική Ημέρα!
Ελ!
Γεια.
Σαν τον παλιό καλό καιρό.
Μην το λες αυτό. Νόμιζα ότι δεν θα ξαναπατήσω εδώ.
Να κρυφτούμε στη βιβλιοθήκη.
Ούτε εμένα μ' αρέσει που είμαι εδώ.
Δεν δήλωσα συμμετοχή.
Αν το καταλάβει η κα Σινγκ, θα με βάλει
να κάνω άλμα εις ύψος.
Ηρέμησε, Τάο. Μια χαρά είμαι.
Μαθητές του Τρούχαμ και του Χιγκς.
Σας καλωσορίζω στην ημέρα που ξέρω πως όλοι περιμένατε,
στην Αθλητική Ημέρα Τρούχαμ-Χιγκς.
Είμαι βέβαιος πως είστε έτοιμοι να βάλετε τα δυνατά σας,
ή έτσι ελπίζω, τουλάχιστον,
γιατί, αν δεν δηλώσατε συμμετοχή…
-Γεια! -Γεια!
…η κα Σινγκ θα σας δολοφονήσει!
-Ο Τσάρλι; -Δεν τον έχω δει.
Με την ομάδα.
Ο αγώνας αρχίζει στο τέλος της ημέρας.
Μόλις με πληροφόρησε ότι δεν θα σας δολοφονήσει.
Θα σας απαγορεύσει, όμως,
να δείτε την αναμέτρηση Κόκκινων-Μπλε,
κι αυτό είναι ακόμη χειρότερο.
Καλή τύχη σε όλους σας, λοιπόν. Πηγαίνετε να αθληθείτε!
-Κε Ατζάγι; -Τσάρλι.
Δεν γίνεται κάποιος αγώνας στην πτέρυγα Καλλιτεχνικών.
Ελπίζω να μη μου ζητήσεις να μείνεις εδώ όλο το απόγευμα.
Τελευταία, έρχεσαι πολύ συχνά να φας εδώ.
Πάλι τα περσινά έχουμε;
Απομονώνεσαι και δεν μιλάς σε κανέναν;
Όχι.
Δεν θα σε αναγκάσω να φύγεις, γιατί είμαι καλός καθηγητής.
Ως μαθητής,
νόμιζα ότι ήταν πιο ασφαλές κι εύκολο να κρύβομαι από τα πάντα.
Μερικές φορές, όμως, η μοναξιά είναι εξίσου κακό πράγμα.
Μην αφήσεις κανέναν να σε κάνει να εξαφανιστείς, Τσάρλι.
Τάο Σου!
Όχι.
Είσαι ο μόνος που δεν δήλωσε συμμετοχή σε κανένα άθλημα.
Ναι;
Θα τρέξεις για τους Μπλε στην κούρσα 200 μέτρων.
Να είσαι στην αφετηρία σε τρία λεπτά.
Σταθείτε! Τι;
Όχι… Δεν θέλω διαμαρτυρίες.
Μόνο εκεί υπάρχει θέση.
Δεν μπορώ να τρέξω.
Όντως δεν μπορεί.
-Δεν μπορείς; -Βασικά…
Όχι γρήγορα.
Φέρε τη φανέλα.
Τι; Γιατί;
Μισείς το τρέξιμο. Θα το κάνω εγώ.
Ευχαριστώ.
Τίποτα.
Απλώς…
Συγγνώμη.
Όσοι μαθητές συμμετέχετε στα 200 μέτρα…
Συγγνώμη για όλα.
…ήρθε η ώρα να συγκεντρωθείτε στην αφετηρία.
Ελπίζω να φοράτε αθλητικά παπούτσια.
Έχεις εμμονή μαζί μου;
Λάβετε θέσεις, παρακαλώ!
Λάβετε θέσεις!
Έτοιμοι!
-Είχα ξεχάσει πόσο γρήγορος είναι. -Πάμε!
Πάμε, Τσάρλι!
Δεν δικαιούσαι να έχεις άποψη για οτιδήποτε κάνω.
Θες να πω σε όλους για εσένα και τον Νικ;
Θες να πω σε όλους για εμάς τους δύο;
Καλά το φαντάστηκα.
Μα δεν θα το κάνω, επειδή είμαι αξιοπρεπής.
Καταλαβαίνω ότι δεν έχεις κατασταλάξει ακόμη ερωτικά,
αλλά μη με κάνεις να νιώθω άσχημα,
επειδή μισείς τον εαυτό σου.
Άσε με ήσυχο.
Απλώς άσε με ήσυχο.
Διαγωνιζόμενοι στο άλμα εις ύψος, ήρθε η μεγάλη σας στιγμή.
Κατευθυνθείτε, λοιπόν, ζωηρά προς την κυρία Σινγκ.
-Λυπάμαι… -Εγώ λυπάμαι.
Δεν ήμουν καλός φίλος…
Δεν έπρεπε να σου θυμώσω.
Σου το έκανα πολύ δύσκολο.
Έπρεπε να σε προσέχω κι εγώ όπως πρόσεχες εσύ εμένα.
-Θα δούμε ταινία το Σάββατο; -Ναι.
Πρέπει να δεις έναν σωρό ταινίες.
Λογικά, δεν θα μ' αρέσει καμία.
Το ξέρω.
Η Ελ κι εγώ θα εξερευνήσουμε τις παλιές της αίθουσες.
-Θα έρθεις; -Μπα.
Όλα καλά. Πήγαινε.
Εμπρός, Άιζακ!
Το 'χεις, Τάρα!
Ναι!
Να το.
-Δεν σου πήρε κάπου τέσσερις μήνες; -Ναι, ερχόμουν κάθε μεσημέρι.
-Φτιάχνετε τοπία φέτος; -Ναι.
Άθλιο το δικό μου.
Στην απλώστρα είναι.
Χάλια δεν είναι;
Όχι… Καμία σχέση. Απλώς…
Δεν νομίζω ότι πιάνεται για τοπίο. Περιέχει ανθρώπους.
Είναι χάλια εδώ χωρίς εμένα;
Ναι.
Τα πάντα είναι χάλια χωρίς εσένα.
Είμαι καλά τώρα.
Σου το ορκίζομαι.
Ήθελα να σου πω κάτι.
Τι;
Έχεις βάλει λάθος χρώμα μπογιά.
-Άλλαξα φανέλες με τον Τσάρλι. -Βγάλε τη μπογιά, τότε.
Δεν βγαίνει.
Έλα. Πάμε στον παλιό μου φωριαμό.
Λοιπόν, ξέρω ότι ανεβάσατε σφυγμούς,
μα ήρθε επιτέλους η ώρα να χαλαρώσετε και να παρακολουθήσετε
μερικούς εφήβους να συγκρούονται και να πέφτουν κάτω όλη την ώρα.
Σωστά καταλάβατε.
Όπου να 'ναι, ξεκινά η αναμέτρηση των Κόκκινων με τους Μπλε.
Μπορεί να μου εξηγήσει κάποιος ξανά τους κανονισμούς του ράγκμπι;
Δεν βγάζει νόημα.
-Ένα, δύο, τρία, Κόκκινοι! -Κόκκινοι!
Πάμε, αγόρια!
Πάμε να παίξουμε! Χαλαρά.
Είσαι καλά, Νικ;
Ναι, μια χαρά.
Οι Μπλε παίζουν περίφημα.
Οι Κόκκινοι έχουν τον Νικ Νέλσον. Είναι βέβαιο ότι θα νικήσουν.
Μπράβο, Νικ.
Έλα, Νικ.
Νικ!
Δεν θα πείτε στον Νικ ότι πρέπει να αγωνιστεί;
Μπα. Δεν χρειάζεται.
Δεν θέλω να χωρίσουμε.
Ξέρω ότι σ' έχουν πληγώσει.
Και ότι νιώθεις πως μου κάνεις κακό, αλλά…
θέλω να ξέρεις
ότι η ζωή μου έγινε καλύτερη επειδή γνώρισα εσένα.
-Μην το λες αυτό. -Πρέπει.
Και θα το λέω μέχρι να με πιστέψεις.
Δεν με νοιάζει αν πλακώνομαι
ή τσαντίζω τους φίλους μου ή κάτι τέτοιο.
Αρκεί να είμαι μαζί σου.
Είσαι ο πιο ευγενής, καλόκαρδος, τρυφερός
και καταπληκτικός άνθρωπος του πλανήτη,
κι αν όντως θέλεις να χωρίσουμε,
θα σεβαστώ την απόφασή σου, αλλά θέλω να είμαστε μαζί.
Νικ.
Είσαι το αγαπημένο μου άτομο. Αλήθεια.
Νικ.
Σε πιστεύω.
Είμαστε στον διάδρομο.
Και λοιπόν;
Τι κάνεις την Κυριακή;
Τίποτα. Γιατί;
Θα μου πεις επιτέλους πού πάμε;
Όχι.
Πρώτη φορά ταξιδεύω προς αυτήν την κατεύθυνση.
Κοντεύουμε, αλήθεια.
Στάσου…
Γλάροι;
Θεέ μου, η παραλία!
Έκπληξη.
Θεέ μου!
Γιατί το έκανες αυτό;
Τι σπασίκλας που είσαι.
Σκεφτόμουν…
Κι αν εκδηλωνόμουν;
Το θες στ' αλήθεια;
Το θέλω στ' αλήθεια.
Ξέρω ότι δεν ήμουν σίγουρος για τίποτα για ένα διάστημα,
αλλά είμαι σίγουρα μπαϊσέξουαλ.
Και δεν θέλω να κρυβόμαστε ή να παριστάνουμε τους πλατωνικούς φίλους.
Δεν θέλω να το ανακοινώσω δημόσια ή κάτι τέτοιο, αλλά…
Μόνο στα σημαντικά άτομα.
Και θέλω να μπορείς να το πεις κι εσύ.
Θεέ μου, μ' αρέσεις τόσο πολύ.
Και το λατρεύω που μ' αρέσεις.
Μου αρέσει ο Τσάρλι Σπρινγκ, ερωτικά, όχι απλώς με φιλικό τρόπο!
Τι;
Δεν περίμενα να μου συμβεί ποτέ.
Ούτε κι εγώ.
Νικ;
Ναι;
Δηλαδή, είμαστε ζευγάρι;
Ναι.
Δεν το είχες ήδη εμπεδώσει τόσες φορές που φασωθήκαμε;
Αλήθεια;
Δεν ξέρω. Δεν το επιβεβαιώσαμε ποτέ.
Γιατί είμαστε έτσι;
Τι κάνεις;
Εμπρός, πάμε.
Είσαι το αγόρι μου!
Είμαι το αγόρι σου! Είμαστε ζευγάρι!
-Μη με πετάξεις μέσα! -Δεν θα το κάνω.
Σταμάτα!
Εντάξει. Αρκετά βραχήκαμε, νομίζω.
Εντάξει.
Γύρισα!
Πολύ χαμογελαστός είσαι. Πέρασες καλά;
Ναι, ήταν πολύ ωραία.
Μαμά.
Ο Τσάρλι είναι κολλητός μου.
Αν θες να έρθει μαζί μας διακοπές,
η απάντηση είναι "όχι".
Όχι, κάτι άλλο ήθελα να σου πω.
Είναι το αγόρι μου.
Ο Τσάρλι είναι το αγόρι μου.
Μ' αρέσουν ακόμη τα κορίτσια, αλλά…
και τα αγόρια.
Και ο Τσάρλι κι εγώ, βασικά…
Τα έχουμε.
Κι απλώς…
ήθελα να το ξέρεις.
Μωρό μου.
Ευχαριστώ που μου το είπες.
Συγγνώμη αν σε έκανα να νιώσεις ότι δεν μπορούσες.
Μη λες ότι σ' αρέσουν τα κορίτσια.
Όχι, εγώ…
Δεν μ' αρέσουν μόνο τα αγόρια.
Αμφισεξουαλικότητα λέγεται.
-Το έχεις ακουστά; -Ναι.
Δεν γεννήθηκα στον 18ο αιώνα.
Πόσον καιρό το ξέρεις;
Βασικά…
Ο Τσάρλι κι εγώ τα φτιάξαμε πριν από δύο μήνες, αλλά…
μου άρεσε από πολύ νωρίτερα.
Σ' αγαπώ.
Γεια.
Δηλαδή, θα το πούμε τώρα;
Ναι.
Υποτιτλισμός: Παναγιώτης Καρούσος